Kościōł Wanielicko-Augsburski we Polsce - jedyny Kościōł luterski we Polsce. Je czōnkiym Światowyj Luterskij Federacyje, Kōnferencyje Kościołōw Ojropejskich a Polskij Rady Ekumynicznyj. Terŏźnym pryncypōłym Kościōła je biskup Jerzy Samiec, kery kludzi go ôd 2010 roku. We 2020 roku Kościōł miŏł 60 900 czōnkōw we 133 zborach, z tego wiynkszōść mieszkŏ na Ślōnsku, z wiynksza na Ślōnsku Cieszyńskim a we pōłudniowyj czyńści Ziymi Pszczyńskij. Administracyjŏ Kościōła. Kościōł Wanielicko-Augsburski je podzielōny na dyjecezyje a zbōry. Dyjecezyje kere sōm kludzōne przez biskupōw dyjecezjalnych, majōm na cylu kōntrolowanie fungowaniŏ zborōw. Wyrōżniŏ sie szejś dyjecezyje.